Klaipėdos miesto savivaldybės 2020–2022 m.

strateginio veiklos plano dalis

**KLAIPĖDOS MIESTO SAVIVALDYBĖS**

**Susisiekimo sistemos priežiūros ir plėtros PROGRAMOS (Nr. 06) APRAŠYMAS**

|  |  |
| --- | --- |
| **Biudžetiniai metai** | 2020-ieji metai |
| **Asignavimų valdytojas** | Savivaldybės administracija |
| **Programos pavadinimas** | **Susisiekimo sistemos priežiūros ir plėtros programa** | **Kodas** | **06** |
| **Ilgalaikis prioritetas (pagal KSP)** | Sveika, sumani ir saugi bendruomenėTvari urbanistinė raidaMiesto konkurencingumo didinimas | **Kodas** | **I****II****III** |
| **Šia programa įgyvendinamas savivaldybės strateginis tikslas** | Kurti mieste patrauklią, švarią ir saugią gyvenamąją aplinką  | **Kodas** | **02** |
| **Programos tikslas** | Didinti gatvių tinklo pralaidumą ir užtikrinti jų tankumą | **Kodas** | **01** |
| **Tikslo įgyvendinimo aprašymas:****01 uždavinys. Rekonstruoti, tiesti ir prižiūrėti gatves.**Gatvių rekonstravimas ir tiesimas planuojami vadovaujantis Klaipėdos miesto bendrojo plano sprendiniais ir Klaipėdos miesto savivaldybės plėtros strateginiu planu.***Gatvių tiesimas ir rekonstravimas:***- Parengus *Baltijos pr. ir Šilutės pl. žiedinės sankryžos* techninį projektą, 2020 m. bus pradėta rekonstruoti žiedinė sankryža. Pirmiausia bus suformuotas laikinas kelias Lypkių g. pervažoje, atlikti elektros įrenginių iškėlimo ir apsaugos darbai. Projektui įgyvendinti tikimasi sulaukti paramos iš Lietuvos Respublikos Vyriausybės. Planuojama, kad žiedinės sankryžos rekonstravimo darbai tęsis iki 2023 m. - Bus tęsiami 2019 m. dėl rangovo bankroto stabtelėję *Tilžės g. nuo Šilutės pl. iki geležinkelio pervažos* rekonstravimo darbai. Šį gatvės ruožą planuojama užbaigti 2020 m. ir lygiagrečiai rekonstruoti *žiedinę Tilžės g., Mokyklos g. ir Šilutės pl. sankryžą* pertvarkant ją į šviesoforais reguliuojamą sankryžą (darbų pabaiga 2021 m.).- Planuojama atlikti 2020 m. *Joniškės* gatvės atnaujinimo darbus (II etapo – nuo Klemiškės g. iki Liepų g., Šienpjovių g.). Darbų pabaiga 2021 m.- Baigiami *įvažiavimo į piliavietę ir Kruizinių laivų terminalą naują kelią* – Priešpilio g. tiesimo darbai. Čia bus įrengta automobilių stovėjimo aikštelė, gatvė su pėsčiųjų šaligatviais ir dviračių takais. Planuojama iš viso įrengti 44 automobilių stovėjimo vietas, 4 neįgaliųjų vietas ir 7 autobusų vietas.- Klaipėdos miesto savivaldybei dalyvaujant ES iš dalies finansuojamame projekte, 2020 m. bus parengtas *Senamiesčio grindinio atnaujinimo ir universalaus dizaino pritaikymo* techninis projektas. Numatoma senamiesčio grindinio šaligatvius atnaujinti taikant universalaus dizaino principus, įrengti pėsčiųjų takus žmonėms su negalia ir bevarikliam transportui, sutvarkyti apšvietimą, lietaus nuotekas. Rengiami šių senamiesčio gatvių techniniai projektai: Žvejų g., Teatro g., Sukilėlių g., Daržų g., Aukštosios g., Didžiosios Vandens g., Vežėjų g., Tomo g. ir Pylimo g. Senamiesčio gatvių rekonstravimo darbai bus vykdomi 2020–2022 metais. Iš viso planuojama sutvarkyti 1 km 348 metrus senamiesčio gatvių.- Bus tęsiami Tauralaukio gyvenamojo rajono gatvių rekonstravimo darbai. 2020 m. bus pradėta rekonstruoti *Pajūrio g*atvė (įvažiavimo į Klaipėdos miestą per Tauralaukio gyvenamąjį rajoną). Darbai tęsis iki 2022 m. Planuojama parengti Tauralaukio gyvenvietės II etapo (Klaipėdos g., Virkučių g., Slengių g., Lietaus g., Vaivorykštės g., Griaustinio g. ir Arimų g.)techninį projektą ir 2021–2022 m. vykdyti *Klaipėdos g. (500 m) ir Virkučių g. (1004 m)* rekonstrukciją.- 2020–2022 m., vykdant ES lėšomis iš dalies finansuojamą projektą, planuojama vykdyti rekonstrukcijos darbus *Šilutės plento ruože nuo Tilžės g. iki geležinkelio pervažos (iki Kauno g.).* - Planuojama parengti *Danės g. (ruožo nuo Laivų skg. iki Artojų g.)* rekonstravimo techninį projektą, darbų pradžia planuojama 2023 m. - Vadovaujantis Lietuvos Respublikos Vyriausybės 2005-04-21 nutarimu Nr. 447, savivaldybė vykdys naują priemonę – *mėgėjų sodų teritorijoje savivaldybių institucijų valdomų kelių remontas*. Nutarime išdėstyta, kad savivaldybės turi skirti ne mažiau kaip 30 proc., tačiau ne daugiau kai 50 proc. nuosavų lėšų sodų bendrijų kelių remontui, kita finansavimo dalis bus gauta iš valstybės. 2020 m. planuojama parengti šių sodų bendrijų gatvių techninius projektus – Aušrinės g. (sodininkų bendrija „Aušra“), Baltijos 13-osios g. (sodininkų bendrija „Baltija‘), Tylos g. (sodininkų bendrija „Diana I“), Dianos g. (sodininkų bendrija „Diana II“), Baltijos 1-osios g. (sodininkų bendrija „Baltija“), Inkaro 1-osios g. (sodininkų bendrija „Inkaras“).- Vykdant Klaipėdos miesto savivaldybės tarybos 2017 m. kovo 30 d. sprendimą Nr. T2-75, planuojama nauja priemonė – *Klaipėdos miesto gatvių rekonstravimas bendromis savivaldybės ir privačių asmenų lėšomis.* Minėtu sprendimu yra patvirtintas Fizinių ar juridinių asmenų, pageidaujančių skirti tikslinių lėšų Klaipėdos miesto savivaldybės teritorijoje esančiai viešai susisiekimo infrastruktūrai, pasiūlymų teikimo, pripažinimo tinkamais įgyvendinti ir finansavimo tvarkos aprašas. Paskelbtus šaukimą gyventojams dėl pasiūlymų teikimo buvo gautos dvi paraiškos. Gyvenamųjų namų savininkų bendruomenė „Dienovidis“ siūlo įgyvendinti Dienovidžio gatvių įrengimo I etapą (~700 m), Dailės gatvės gyventojai siūlo įgyvendinti Dailės gatvės remonto projektą (~200 m). 2020–2021 m. planuojama rekonstruoti minėtas gatves įsipareigojant gyventojams prisidėti savo lėšomis. - 2020–2021 m. suplanuota parengti šių objektų techninius projektus – *Klemiškės g. rekonstrukcijos, Naujo tilto su pakeliamu mechanizmu per Danę statybos ir prieigų sutvarkymo bei* Ž*vejybos produktų iškrovimo vietos prie jūros Klaipėdos miesto teritorijoje įrengimo.* 2021–2022 m. planuojama įrengti eismo juostą, skirtą iš Prano Lideikio g. pasukti į H. Manto gatvę, 2020 m. bus parengtas darbų aprašas.- *Ištisinio asfaltbetonio dangos įrengimas miesto gatvėse ir kiemuose.* Siekiant užtikrinti patogų ir saugų eismą, kaip ir kasmet, bus atliekami blogos būklės gatvių remonto, ištisinių asfaltbetonio dangų įrengimo darbai. Taip pat numatoma atlikti akmenimis grįstų gatvių ir daugiabučių namų kiemų, biudžetinių įstaigų kiemų dangos remonto, šaligatvių, pėsčiųjų bei privažiuojamųjų kelių remonto ir įrengimo darbus, įrengti automobilių stovėjimo vietas prie pėsčiųjų takų, remontuoti, prižiūrėti ir atnaujinti eismo reguliavimo priemones, vykdyti tiltų ir kelio statinių priežiūrą.2020–2023 m. planuojama *tvarkyti privažiuojamuosius kelius ir aplinką šiuose objektuose:** Pėsčiųjų takus ir laiptus prie kultūros centro Žvejų rūmų;
* Prie Klaipėdos Simono Dacho progimnazijos esančią Jūrininkų tako gatvę;
* Įvažą ir automobilių stovėjimo aikštelę Vilniaus dailės akademijos Klaipėdos fakulteto teritorijoje;
* Įvažiuojamuosius kelius į Taikos pr. 109 ir 101;
* Įvažiuojamąjį kelią į Debreceno g. 61;
* Naujos eismo juostos įrengimą ir kapitalinius darbus S. Daukanto gatvėje nuo Šaulių g. iki J. Zauerveino g.

**02 uždavinys. Užtikrinti patogios viešojo transporto sistemos funkcionavimą.*****Viešojo transporto paslaugų organizavimas.***Vadovaudamasi Lietuvos Respublikos transporto lengvatų įstatymu, savivaldybė moka vežėjams kompensacijas už keleivius, turinčius teisę į važiavimo lengvatas vietinio susisiekimo keleivinio transporto maršrutais. Kaip ir kasmet, bus kompensuojamos moksleivių važiavimo į mokymo įstaigas iš kaimo vietovių (iki 40 km atstumu nuo Klaipėdos miesto) ir bendrabučiuose gyvenančių mokinių kelionės išlaidos bei siekiama, kad būtų įgyvendinta transporto lengvatų įstatymo nuostata ir kompensuojamos bilietų pradinių klasių, profesinių mokymo įstaigų moksleivių pavėžėjimo išlaidos. - Siekiant užtikrinti įstatymų ir kitų teisės aktų reikalavimų kelių transporte laikymąsi, tęsiami miesto viešojo transporto (maršrutinių taksi, lengvųjų automobilių taksi, vietinio bei priemiesčio susisiekimo autobusų, užsakomųjų reisų) priežiūros ir paslaugų kokybės kontroliavimo darbai. Priemonė įgyvendinama pagal Klaipėdos miesto savivaldybės administracijos ir VšĮ „Klaipėdos keleivinis transportas“ sudarytą sutartį. Patikrinimai vykdomi pagal sutartyje numatytą konkretų kontrolinių patikrinimų skaičių ir sąrašą.- Klaipėdos miesto viešojo transporto sistema pirmoji Lietuvoje perėjo prie naujos kartos elektroninio bilieto atsiskaitymo. Naujuoju el. bilietu galima atsiskaityti miesto maršrutiniuose taksi ir miesto autobusuose, kuriuose skaitytuvai nuskaito visų rūšių terminuotuosius bilietus (kelių dienų, mėnesio, pusmečio, metinius, zoninius). 2020 m. bus įvykdyti sutartiniai įsipareigojimai už viešojo transporto sistemos integraciją.- 2020 m. planuojama *įrengti „Transporto balso“ funkciją*, skirtą tobulinti viešojo transporto paslaugą regėjimo negalią turintiems žmonėms. Tai informavimo sistema, realiu laiku teikianti garsinę informaciją apie atvažiuojantį viešąjį transportą išmaniuoju telefonu. Kiekvienoje stotelėje ir kiekviename autobuse įengiamas „bluetooth“ švyturys, kuris susijungia su išmaniuoju telefonu ir taip suteikia programai reikiamus duomenis.- Tęsiamas *Klaipėdos miesto viešojo transporto švieslenčių ir informacinių švieslenčių įrengimas ir atnaujinimas.* 2020 m. planuojama įrengti dar 6 švieslentes miesto autobusų stotelėse (iš viso bus įrengta 13 švieslenčių). Lygiagrečiai vyksta paruošiamieji darbai – rengiami techniniai projektai parinktoms autobusų stotelėms ir jose tiesiami elektros įvadai.- Bus tęsiamas *keleivinio transporto stotelių su įvažomis Klaipėdos miesto gatvėse projektavimas ir įrengimas.* 2019 m. jau įrengtos 8 stotelės, o 2020 m. planuojama įrengti dar 2 stoteles bei įvažą Naujojo turgaus autobusų stotelėje (kryptis į pietinę miesto dalį).- Įgyvendinant Klaipėdos miesto savivaldybės tarybos 2019 m. liepos 25 d. sprendimu Nr. T2‑247 patvirtintus Klaipėdos miesto savivaldybės 2019–2023 metų veiklos prioritetus, numatoma parengti *Viešojo transporto parko atnaujinimo veiksmų planą,* kuris turės numatyti veiksmus, orientuotus į tai, kad 2023 m. 65 procentų viso viešojo transporto priemonių parko sudarytų ekologiškas transportas. **03 uždavinys. Diegti eismo srautų reguliavimo ir saugumo priemones.*****Eismo srautų reguliavimo ir saugumo priemonių įgyvendinimas.*** Toliau planuojamaeksploatuoti 71 šviesoforą, eismo reguliavimo priemones, suženklinti gatves, įrengiant dekoratyvinius (60) bei neregių vedimo takus prie autobusų stotelių.- Bus vykdoma *vietinės rinkliavos už automobilių stovėjimą uostamiestyje* kontrolė, automobilių stovėjimo bilietų automatų priežiūra, automobilių aikštelių papildomų vietų įrengimas ir aikštelių horizontalusis ženklinimas, draudžiamųjų, informacinių ir kitų kelio ženklų pastatymas, priežiūra ir administravimas. - Siekiant užtikrinti saugesnes eismo sąlygas miesto gatvėse, planuojama tęsti *Klaipėdos miesto gatvių pėsčiųjų perėjų kryptinį apšvietimą,* kasmet apšviesti po 15 pėsčiųjų perėjų. Išlaikyti *automatinės eismo priežiūros prietaisų* nuomą, planuoti naujų *greičio matuoklių* įsigijimą. Šiuo metu miesto gatvėse įrengti 7 greičio matuokliai, eksploatuojama 18 prietaisų.- Siekiant išvengti spūsčių bei suvaldyti spūstis miesto gatvėse, 2021 m. planuojama įsigyti naują – *transporto srautų modeliavimo paslaugą.* Modeliavimo paslauga apimtų transporto srautų probleminiuose kelių objektuose (~10 objektų) matavimą realiu laiku, taikant pažangias technologijas. ***Darnaus judumo projektų įgyvendinimas.***- 2018–2020 m. Klaipėdos miesto savivaldybė partnerio teisėmis dalyvauja pagal ES komisijos programą „*Horizon 2020“* finansuojamame projekte „*Uostamiesčiai: darnaus judumo principų integravimas*“ kartu su kitais Europos miestais: Antverpenu (Belgija), Aberdynu (Jungtinė Karalystė), Triestu (Italija), Konstanca (Rumunija) bei mokslo institucijomis. Projekto įgyvendinimo metu buvo atlikta mokslinių tyrimų, susijusių su susisiekimo organizavimu. Nustatytos probleminės miesto gatvės (Naujoji Uosto g., Pilies g., Minijos g.), kuriose ruošiamasi įdiegti *Transporto (eismo) valdymo sistemą* (darbų pradžia 2020 m.). 2020 m. bus įrengtos dviračių saugojimo (angl. *bike-storing*) sistemos. - Nuo 2017 m. Klaipėdos miesto savivaldybė partnerio teisėmis dalyvauja tarptautiniame projekte *„Naujos transporto rūšies integravimas į miesto viešojo transporto sistemą“* pagal programą ELENA (*European Local Energy Assistance*). 2019 m. parengta Ekologiško viešojo transporto galimybių studija su investicijų projektu, kurios parengimo darbus 90 proc. subsidijavo programa ELENA. Galimybių studijoje buvo išnagrinėta Klaipėdos miesto naujų viešojo transporto rūšių plėtra. Kadangi projektas yra tęstinis, 2020 m. planuojama parengti tramvajaus ir (ar) elektrinių autobusų įsigijimo strategijos dokumentų paketą.- Vadovaujantis Klaipėdos miesto savivaldybės tarybos 2019 m. balandžio 12 d. sprendimu Nr. T2-86 yra dalyvaujama tarptautinės programos URBACT III projekte „Gyvos gatvės“ partnerio teisėmis. Pagrindinis partneris – Parma (Italija), iš viso projekte dalyvauja 10 miestų partnerių.Projekto tikslas – parodyti ekonominę ir socialinę darnaus judumo (mobilumo) naudą miestiečiams. Klaipėdos miesto savivaldybė prisidėtų prie Klaipėdos miesto darnaus judumo strateginių tikslų siekimo. - 2019–2021 m. Klaipėdos miesto savivaldybė partnerio teisėmis dalyvauja ES komisijos programos „*Horizon 2020“* finansuojamame projekte *„Darnaus judumo planavimas: bendradarbiavimas bei ryšiai urbanistinėje sistemoje, SUMP- PLUS“.* „SUMP-PLUS“ yra trejų metų mokslinių tyrimų ir inovacijų projektas, skirtas spręsti darnaus judumo iššūkius. - Bus tęsiama *Klaipėdos miestui priklausančių elektromobilių įkrovimo stotelių priežiūra.* Iš viso mieste yra įrengtos 5 greito įkrovimo elektromobilių stotelės – Liepų g. 11 (2 prieigos), Liepojos g. 43A (1 prieiga), Pilies g. 2A (2 prieigos), Tilžės g. 56B (1 prieiga), Smiltynės g. (šalia Naujosios perkėlos Smiltynės pusėje) (2 prieigos). Pasinaudojant ES parama buvo įrengtos dar 3 greito įkrovimo elektromobilių stotelės – Taikos pr. 80 (2 prieigos.), Jūrininkų pr. 16 (2 prieigos.), S. Neries g. 16A (2 prieigos). Toliau bus organizuojama šių stotelių eksploatavimo paslauga. |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2019 (faktas) | 2020 | 2021 | 2022 |
| Automobilių kelių su danga ilgis, palyginti su bendru kelių ilgiu, proc. | Lietuvos statistikos departamento duomenys | 84(2018 m. duomenys) | Didė-jantis | Didė-jantis | Didė-jantis |
| Gatvių tankis, km/kv. km | Lietuvos statistikos departamento duomenys | 3(2018 m. duomenys) | 3,06 | 3,07 | 3,07 |
| Autobusų, kurių amžius neviršija 15 metų, dalis miesto viešajame transporte, proc. | Transporto skyrius | 63 | 68 | 68 | 69 |
| Gatvių, kuriomis važinėja viešasis transportas, ilgis km | Transporto skyrius | 122 | 123 | 125 | 125 |
| **Galimi programos vykdymo ir finansavimo variantai:**Klaipėdos miesto savivaldybės biudžeto, paskolos, ES struktūrinių fondų, Kelių priežiūros ir plėtros programos, valstybės biudžeto, kitos lėšos. |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**1.5.2 uždavinys. Diegti veiksmingas saugumą užtikrinančias priemones.2.1.2 uždavinys. Įdiegti darnaus judumo principus susisiekimo sistemoje.2.2.1 uždavinys. Subalansuoti miesto ir uosto plėtrą.2.2.2 uždavinys. Planavimo procese skatinti integruotumą, inovatyvumą ir socialinę atsakomybę už miesto teritorijų vystymą bei priežiūrą.3.1.2 uždavinys. Sudaryti sąlygas pramonės ir kitų verslų plėtrai. |

Priedas – 2020–2022 m. Klaipėdos miesto savivaldybės susisiekimo sistemos priežiūros ir plėtros programos (Nr. 06) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_